Liberties of the Tower of London

Liberties of the Tower of London eller bare the Tower Liberty, var et forvaltningsområde (en liberty) rundt Tower of London. Området lå utenfor både City of Londons og Middlesex' myndighetsområde. Etableringen av libertiene rundt Tower of London ble vedtatt på 1200-tallet, senest i 1215. Ordningen ble endelig avskaffet i 1894.

 Historie 
Området bestod opprinnelig av området innenfor ringmuren og rett utenfor den, inkludert Tower Hill. Disse grensene ble satt på 1500-tallet. 

I 1688 la Jakob II til tre områder:
 Old Artillery Ground
 Little Minories
 Liberty of Well Close

Disse områdene hadde tilfalt kronen ved oppløsningen av Englands klostre, og hadde blitt tatt i bruk for lagring av våpen. Det var derfor hensiktsmessig å underlegge dem Towers autoritet i stedet for byens eller grevskapets.

Liberties hadde en egen administrasjon, som ble ledet av Konstabelen av Tower of London. Det var en egen likskuemann, egen domstol, fengsel og politistyrke. Innbyggerne hadde visse privilegier, som at de kunne kreve retten til ethvert dyr som falt fra London Bridge, eller svaner under broen. 

Fra 1855 ble området administrert av Whitechapel District Board of Works, og i 1889 ble det en del av grevskapet London. I 1894 ble liberties helt avskaffet, og i 1900 ble det innlemmet i Stepney. Det ligger i dag i bydelen Tower Hamlets. 
 Referanser 

Kategori:Tower Hamlets
Kategori:Tower of London
Kategori:Londons historie